Document ID: 32007D0568

РЕШЕНИЕ НА КОМИСИЯТА
от 20 август 2007 година
относно финансовата помощ от Общността за финансиране на спешни мерки за борба с Нюкасълската болест в Обединеното кралство през 2006 г.
(нотифицирано под номер C(2007) 3891)
(само текстът на английски език е автентичен)
(2007/568/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 3, параграф 3 и член 4, параграф 2 от него,
като има предвид, че:
(1)
С цел да допринесе за възможно най-бързото ликвидиране на Нюкасълската болест, Общността може да допринесе финансово за посрещане на допустимите разходи, направени от държавата-членка, както е предвидено в член 4, параграф 2 от Решение 90/424/ЕИО.
(2)
Изплащането на финансова подкрепа от Общността за спешни мерки за борба с Нюкасълската болест е обусловено от изпълнението на правилата, определени в Регламент (ЕО) № 349/2005 на Комисията от 28 февруари 2005 г. за определяне на правила за финансиране от страна на Общността на спешни мерки и на кампанията за борба с определени болести по животните съгласно Решение 90/424/ЕИО на Съвета (2).
(3)
През 2006 г. в Обединеното кралство се появиха огнища на Нюкасълска болест. Появата на това заболяване представлява сериозен риск за животните в Общността.
(4)
На 11 април 2007 г. Обединеното кралство представи окончателен приблизителен разчет на разходите, направени във връзка с предприемането на мерки за ликвидиране на болестта.
(5)
Британските органи са изпълнили всичките си технически и административни задължения, както е определено в член 3 от Решение 90/424/ЕИО и член 6 от Регламент (ЕО) № 349/2005.
(6)
Изплащането на финансова помощ от Общността трябва да бъде обвързано с действителното осъществяване на планираните дейности и предоставянето от страна на компетентните органи на цялата необходима информация в рамките на установените срокове.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансова помощ от Общността
1. Обединеното кралство може да получи финансова помощ от Общността за посрещане на разходите, направени за предприемането на спешни мерки за борба с Нюкасълската болест през 2006 г.
2. Финансовата помощ възлиза на 50 % от направените разходи, допустими за финансиране от Общността. Те се изплащат в съответствие с условията, предвидени в Регламент (ЕО) № 349/2005.
Член 2
Адресати
Адресат на настоящото решение е Обединеното кралство Великобритания и Северна Ирландия.
Съставено в Брюксел на 20 август 2007 година.

Labels: 18
15
19
6